O **río Bann** (**River Bann** en inglés, en gaélico irlandés **an Bhanna**, posiblemente proveniente de *an bhan-abha*, "o río branco") é o maior río de Irlanda do Norte, cunha lonxitude total de 129 km. O río nace na esquina sueste de Irlanda do Norte fluíndo cara á costa noroeste, deténdose no medio do camiño para formar o gran lago Neagh. Segundo C.Michael Hogan, o val do río Bann é a área de asentamento dos primeiros humanos tras a fin da última glaciación. O río xogou un papel importante na industrialización do norte de Irlanda, especialmente coa industria do liño. Hoxe en día, a pesca do salmón e a anguía é a principal atracción económica do río. O río é a miúdo empregado para dividir Irlanda do Norte nunha zona oeste e leste. As poboacións, concellos e empresas do "oeste do Bann" son vistos a miúdo como que teñen menos investimento por parte do goberno que os outros do leste. Tamén se pode ver como unha división política e relixiosa, alén da económica, con católicos, nacionalistas e republicanos sendo maioría no oeste, e protestantes e unionistas sendo maioría no leste, sendo o oeste máis rural que o leste, onde se atopa o Gran Belfast, capital industrial e financeira, ademais da da propia Irlanda do Norte.

A área de captación do lago Neagh ocupa o 43% do terreo de Irlanda do Norte, así como algunhas áreas limítrofes da República de Irlanda. A Rivers Agency controla o nivel da auga do lago empregando unha presa en Toome. O actual plan de drenaxe foi enxeñado por Percy Shepherd e foi permitido pola Acta de Navegación e Drenaxe no lago Neagh e o Bann Baixo de Irlanda do Norte de 1955.. O nivel das augas anda entre os 12,45 metros e 12,6 metros sobre a Ordnance Datum, como define o plan de 1955 (como tamén a emenda de 2004)..

Bann alto
---------

O Bann superior esténdese desde as Montañas Mourne, no Condado de Down, até o Lough Neagh en Bannfoot, Condado de Armagh. Este treito é moi propicio para á pesca. Preto de Portadown, conéctase co agora en desuso Canal de Newry, que antano vertía as súas augas cara ao sur no Mar de Irlanda.

Bann baixo
----------

Vista do Río Bann en Coleraine
O Bann inferior vai desde o Lough Neagh en Toome até o Océano Atlántico en Portstewart. Posúe 51 km de lonxitude e é unha canle con cinco esclusas, en Toome, Portna, Movanagher, Carnroe e Castleroe. No río é habitual ver deportistas, pescadores e barcos, cun tráfico comercial escaso. Actúa facendo fronteira entre os condados de Antrim e Londonderry. O único porto comercial do río é o de Coleraine.

O nivel da auga do Bann baixo está controlado pola Rivers Agency, que emprega as comportas situadas en Portna (preto de Kilrea) e The Cutts en Coleraine.

Notas
-----

1. ↑  Placenames Database of Ireland
2. ↑  54°10′01″N 6°04′59″O﻿ / ﻿54.167, -6.083
3. ↑  55°09′47″N 6°46′05″O﻿ / ﻿55.163, -6.768
4. ↑  C.Michael Hogan. 2011. *Celtic Sea*. eds. P.Saundry & C.Cleveland. Encyclopedia of Earth. National Council for Science and the Environment. Washington DC.
5. ↑  BBC News
6. ↑  Register Of Research On Northern Ireland 1993 Edition, CAIN web service
7. ↑  "*Strabane Chronicle"*. Arquivado dende o orixinal o 21 de agosto de 2008. Consultado o 06 de xuño de 2012.
8. 1 2  "Rivers Agency Website". *Lough Neaghwater level maintenance*. Arquivado dende o orixinal o 25 de abril de 2012. Consultado o 6 de xuño de 2012.
9. ↑  "legislation.gov.uk". *Lough Neagh and Lower Bann Drainage and Navigation Act (Northern Ireland) 1955*. Consultado o 6 de xuño de 2012.
10. ↑  "legislation.gov.uk" (PDF). *Lough Neagh (Levels) Scheme (Confirmation) Order(Northern Ireland) 2004*. Consultado o 6 de xuño de 2012.

Véxase tamén
------------

### Ligazóns externas

* River Bann, Northern Ireland - River Bann user and visitor information
* Discover Northern Ireland - Upper Bann
* Discover Northern Ireland - Lower Bann
* Waterways Ireland - Lower Bann information page.
* Salmon fishing on the Lower Bann, from Salmon Ireland
* Rivers Agency website
* Bann Rowing Club

| * v
* c
* e
Ríos de Irlanda |
| --- |
| Lista de ríos de Irlanda |
| Vertente norte | *Bann* ·  *Bush* ·  *Foyle* ·  *Roe* |
| Vertente do Mar de Irlanda | Avoca ·  Boyne ·  Camac ·  *Castletown* · Dargle ·  Dodder ·  Fane ·  *Lagan* ·  Liffey ·  Naniken ·  *Newry* ·  Poddle ·  *Quoile* ·  Santry ·  Slaney ·  Tolka ·  Vartry |
| Vertente do Mar Céltico | Bandon ·  Blackwater ·  Lee ·  Mahon ·  As Tres Irmás (Barrow, Nore, Suir) |
| Vertente atlántica | Clare ·  Corrib ·  *Erne* ·  Eske ·  Feale ·  Ferta ·  Fergus ·  Moy ·  Robe ·  Shannon ·  Swilly |
| Principais afluentes do Shannon: Brosna ·  Deel ·  Inny ·  Maigue ·  SuckO nome do río en cursiva indica que este corre parcial ou totalmente por Irlanda do Norte |

|  |  |
| --- | --- |
| Control de autoridades | 
* Wd: Q19691
* WorldCat
* VIAF: 240582711
* GeoNames: 2656384

 |